મુંબઈઃ બોલિવૂડ એક્ટર કબીર બેદી પોતાની પર્સનલ લાઈફના કારણે હંમેશા ચર્ચામાં રહ્યાં છે. તેમણે 4 લગ્ન કર્યા છે. તેમને ચોથી પત્ની દીકરી પૂજા બેદી જેટલી છે. તેમણે અત્યાર સુધી પોતાની સંપૂર્ણ લાઈફ પોતાના આગવા અંદાજમાં જ વિતાવી છે. પરંતુ આજેપણ તેમને પોતાના 25 વર્ષીય દીકરા સિદ્ધાર્થની મોતનું દુઃખ છે, તેઓ ઈચ્છીને પણ તેને આત્મહત્યા કરતા અટકાવી શક્યા નહીં. આ અંગે કબીર બેદીએ ફ્રી પ્રેસ જર્નલને ઈન્ટરવ્યૂમાં જણાવ્યું હતું. કબીરે જણાવ્યું હતું કે,"સુસાઈડ જ્યારે તમારા પરિવારમાં કે તમારી આસપાસ કોઈ કરે છે તો પીડાનો અનુભવ થાય છે. સામાન્ય લોકો આ પીડાને પોતાની અંદર દબાવી રાખવા માગે છે, પરંતુ મારું માનવું છે કે ચૂપ રહેવું કોઈ સમસ્યાનું સમાધાન નથી.’ ઉલ્લેખનીય છે કે, સિદ્ધાર્થે 1997માં આત્મહત્યા કરી હતી. સિદ્ધાર્થ, કબીર અને તેની પ્રથમ પત્ની પ્રોતિમા બેદીનો દીકરો હતો.